ตั้งหัวข้อซะเว่อร์วัง แต่เอาจิงๆนะ มีโอกาสไปร้านนี้มา 2 รอบ ละ ประทับจิตทุกรอบ รอบแรกหาทางเข้ายากมากกกกก นึกว่า เมืองลับแล จิงๆ ป้ายบอกทางเล็ก ต้องสังเกตดีๆ ส่วน GPS อย่าหวังพึ่งเลย ช่วยกันดูป้ายเหมือนตามหา RC เวลาแข่งแรลลี่จะดีกว่า พอจอดรถเสร็จ ต้องนั่งรถกอล์ฟเข้าไปอี๊กกกกกก นึกว่าจะโดนพาไปขาย ต้องบอกพี่คนขับว่า ถ้าจะขาย ผมขอเลือกลูกค้าเองนะคับ และรบกวนติดเบอร์ตองให้ผมด้วย
แต่พอรถเลี้ยวเข้าถึงที่พัก ร้านจะอยู่ในส่วนของรีพอร์ต ซึ่งเวลคัมแขกนอกด้วย เข้าไปเฉพาะส่วนร้านอาหารเท่านั้นนะ บอกเลยว่า บรรยากาศร่มรื่น มีส่วนของนาข้าว ล้อมรอบที่พัก ส่วนร้านอาหารจะอยู่ด้านบน ต้องเดินขึ้นทางบันไดไม้ไผ่ขึ้นไป แต่ไม่ได้แอดเวนเจอร์นะ เดินสบายๆ ให้อารมณ์ทานอาหารที่บ้านบนต้นไม้
มาเล่าถึงของกินกันดีกว่า ที่นี่ขึ้นชื่อมากเรื่องของ เค้ก ขนมหวาน เบเกอร์รี่ ก้อจัดซิคับ รอรัย สั่งมาเหมือนไม่ได้ทานข้าวกลางวันกันมาก่อน จัดเต็มจิงๆ ซึ่ง มา 2 ครั้ง สิ่งที่ต้องสั่ง คือ เค้กมะพร้าว เป็น signature & limited edition นะคับ เพราะทำมาไม่เยอะ หมดแล้ว หมดเลย จะปีนต้นมะพร้าวไปเก็บลูกมาให้เค้า เค้าก้อไม่ทำให้นะ เป็นช่วฃเวลาที่ดีที่สุดในชีวิต กับคงามยากลำบาก ตรากตรำกว่าจะมาถึง แล้วพบขุมสมบัติ คุณเข้าใจอานมณ์นี้ม่ะ 555 เมื่อตัดเค้กเข้าปาก เนื้อเค้กเป็นสปอนด์นุ่มๆ หวานกำลังดีผสานกับครีมสดที่อยู่ด้วยบนและไส้มะพร้าวอ่อน ย้ำว่า อ่อนจิงๆ ผสมกับซอสคาร์สตาด กินหมดคำแรกปุ๊บ สั่งเบิ้ลทันทีแบบไม่ต้องคิดเลยจ้า
จานต่อไป Afternoon tea set มาแบบชุดใหญ่ ขนมหลากหลายชนิด ใครที่รักพี่เสียดายน้อง อยากทานหลายๆเมนู ก้ออันนี้แหละตอบโจทย์ ทานกับชาร้อนหอมๆสักถ้วย แม้อุณหภูมิชายหาดบ้านเราจะร้อนระอุแค่ไหนก้อตาม แต่การได้ดื่มชาร้อนหอมๆ มันชั่งดีและเหงื่อแตกจิง 5555 สโคน ที่อยู่ในเซ็ตผมชอบนะ หอม นุ่ม ส่วนแซนวิช ผมเฉยๆ เพราะเราคงคุ้นเคยกะมัน ตัวพานาคอตต้า อร่อยหวานอมเปรี้ยวจากซอสเบอร์รี่ บราวนี่ที่อยู่ในเซ็ตผมว่า ยังไม่เด็ด หรือ จิงๆมันคือ เค้กชอคโกแลตธรรมดาหว่า 55 เค้กแครอทอร่อย ส่วนชีสเค้กรสชาติดีเลยทีเดียว เอาเป็นว่า ดีหมดอะ 
แต่จานถัดไปเด็ดจิง บราวนี่ซอสฮอตคาราเมลกับไอศกรีมวนิลลา จานนี้เหมาะสำหรับคนทานหวาน ชนิดต้องเช็คน้ำตาลในเลือดหลังทานเสร็จ แต่ผมเป็นสายของหวานจึงปลื้มเป็นพิเศษ จิงๆเค้าให้ทานคู่กับชาร้อนแหละ รสชาติจะได้ตัดกัน ความหวานจะลดลง เนื้อบราวนี่ฉ่ำมาก ซอสคาราเมลหอมเข้ม จนนึกว่า เอาลูกอมกาแฟโกปี้โก้ละลายลงไป ทานคู่กับไอศกรีมวนิลลาที่มีเม็ดวนิลลาเล็กๆแทรกอยู่มันช่างหอมกลมกล่อม มีความสุขเสียนี่กระไร 
จานต่อมา วัฟเฟิลราสซอสและไอศกรีม ประเด็นคือ ต้องรีบกิน เพราะเวลาเค้าเสิร์ฟมาร้อนๆ วัฟเฟิลจะกรอบนอก นุ่มใน เคี้ยวอร่อย รสชาติดี จนไม่อยากจะกลืนเลยทีเดียว
ราคาแหม ก้อนะ พอจ่ายได้ คือ ถ้าเทียบแล้วมันคือร้านอาหารในรีสอร์ท เพราะฉะนั้นต้องบอกว่าราคามาตราฐานรีสอร์ททั่วไป แต่ถ้าเทียบกับสิ่งที่คุณกินไปก่อนหน้านี้ ผมว่า คุ้มค่า